CELEX: 32016D0785
Language: bg
Date: 2016-05-19 00:00:00
Title: Решение (ОВППС) 2016/785 на Съвета от 19 май 2016 година за изменение на Решение 2013/183/ОВППС относно ограничителни мерки срещу Корейската народнодемократична република

20.5.2016   
            
            
               BG
            
            
               Официален вестник на Европейския съюз
            
            
               L 131/73
            
         РЕШЕНИЕ (ОВППС) 2016/785 НА СЪВЕТА
   от 19 май 2016 година
   за изменение на Решение 2013/183/ОВППС относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Решение 2013/183/ОВППС на Съвета от 22 април 2013 г. относно ограничителни мерки срещу Корейската народнодемократична република и за отмяна на Решение 2010/800/ОВППС (1), и по-специално член 19, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 22 април 2013 г. Съветът прие Решение 2013/183/ОВППС.
            
         
               (2)
            
            
               Предвид сериозната обстановка в Корейската народнодемократична република в списъка на подлежащите на ограничителни мерки физически и юридически лица, образувания и органи, който се съдържа в приложение II към Решение 2013/183/ОВППС, следва да бъдат добавени осемнадесет лица и едно образувание. Вписванията относно две лица, включени в посоченото приложение, следва да бъдат актуализирани.
            
         
               (3)
            
            
               Поради това приложение II към Решение 2013/183/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2013/183/ОВППС се изменя съгласно посоченото в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Брюксел на 19 май 2016 година.
      
         
            За Съвета
         
         
            Председател
         
         A.G. KOENDERS
      
   
   
      (1)  ОВ L 111, 23.4.2013 г., стр. 52.
   
      ПРИЛОЖЕНИЕ
      
                  1)
               
               
                  В част I (A) от приложение II към Решение 2013/183/ОВППС на Съвета посочените по-долу лица се добавят в списъка на лицата и образуванията, отговарящи за ядрените програми на КНДР или за програми на КНДР, свързани с балистични ракети или с други оръжия за масово унищожение, или лица или образувания, които действат от тяхно име или по тяхно указание, или образувания, притежавани или контролирани от тях, подлежащи на ограничителни мерки:
                  
                               
                           
                           
                              Име
                              (и евентуални други имена)
                           
                           
                              Идентификационни данни
                           
                           
                              Основания
                           
                        
                              15.
                           
                           
                              CHOE Kyong-song
                           
                           
                               
                           
                           
                              Генерал-полковник от армията на КНДР. Бивш член на Централната военна комисия на Работническа партия на Корея, която е централен орган по въпросите на националната отбрана в КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              16.
                           
                           
                              CHOE Yong-ho
                           
                           
                               
                           
                           
                              Генерал-полковник от армията в КНДР. Бивш член на Централната военна комисия на Работническа партия на Корея, която е основен орган по въпросите на националната отбрана в КНДР. Командир на военновъздушните сили. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              17.
                           
                           
                              HUNG Sung-Mu
                              (известен още като HUNG Sung Mu)
                           
                           
                              Дата на раждане: 1.1.1942 г.
                           
                           
                              Заместник-директор на отдел „Сектор за производство на боеприпаси“. (MID). Отговаря за разработването на програми, свързани с конвенционалните оръжия и ракети, включително балистичните ракети. Едно от основните лица, отговарящи за програмата за индустриално развитие в областта на ядрените оръжия. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              18.
                           
                           
                              JO Chun Ryong
                              (известен още като CHO Chun Ryo'ng, JO Chun-Ryong, JO Cho Ryong)
                           
                           
                              Дата на раждане: 4.4.1960 г.
                           
                           
                              От 2014 г. председател на Втория икономически комитет и отговорен за управлението на фабриките за боеприпаси и сайтовете за производство на КНДР. Вторият икономически комитет беше посочен в Резолюция 2270 (2016) на СС на ООН поради участието си в основни аспекти на програмата на КНДР за балистични ракети, отговорността му и надзора върху производството на балистични ракети на КНДР и поради управлението на дейностите на KOMID, основното образувание на КНДР за търговия с оръжия. Член на Националната комисия по отбрана. Участвал в различни програми, свързани с балистични ракети. Едно от основните отговорни лица за оръжейната индустрия на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              19.
                           
                           
                              JО Kyongchol
                           
                           
                               
                           
                           
                              Генерал от армията на КНДР. Бивш член на Централната военна комисия на Работническа партия на Корея, която е основен орган по въпросите на националната отбрана в КНДР. Директор на структурата за военна сигурност. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              20.
                           
                           
                              KIM Chun-sam
                           
                           
                               
                           
                           
                              Генерал-лейтенант, бивш член на Централната военна комисия на Работническата партия на Корея, която е основен орган по въпросите на националната отбрана на КНДР. Директор на отдел „Операции“ на военния щаб на армията на КНДР и първи заместник-началник на военния щаб. В това си качество е отговорен за оказване на подкрепа или насърчаване на програмите на КНДР, свързани с ядрената област, балистичните ракети и други оръжия за масово унищожение.
                           
                        
                              21.
                           
                           
                              KIM Chun-sop
                           
                           
                               
                           
                           
                              Член на Националната комисия по отбрана, която е основен орган по въпросите на националната отбрана на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              22.
                           
                           
                              KIM Jong-gak
                           
                           
                              Дата на раждане: 20.7.1941 г.
                              Място на раждане: Пхенян
                           
                           
                              Вицемаршал от армията на КНДР, бивш член на Централната военна комисия на Работническата партия на Корея, която е основен орган по въпросите на националната отбрана на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              23.
                           
                           
                              KIM Rak Kyom
                              (известен още като KIM Rak-gyom)
                           
                           
                               
                           
                           
                              Армейски генерал, командващ стратегическите сили (известни още като стратегически ракетни сили), за които се смята, че командват четири стратегически и тактически ракетни части, включително бригада KN08 (междуконтинентални балистични ракети). САЩ посочиха стратегическите сили поради участие в дейности, които материално са допринесли за разпространението на оръжия за масово унищожение или начините за доставянето им. Бивш член на Централната военна комисия на Работническата партия на Корея, която е основен орган по въпросите на националната отбрана на КНДР. Съгласно медийна информация KIM е идентифициран като участник в изпитването на двигателя на междуконтинентална балистична ракета през април 2016 г. с KIM Jung Un. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              24.
                           
                           
                              KIM Won-hong
                           
                           
                              Дата на раждане: 7.1.1945 г.
                              Място на раждане: Пхенян
                              Паспорт №: 745310010
                           
                           
                              Генерал, директор на отдела за държавна сигурност. Министър на държавната сигурност. Член на Централната военна комисия на Работническата партия на Корея и на Националната комисия по отбрана, които са основните органи по въпросите на националната отбрана на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              25.
                           
                           
                              PAK Jong-chon
                           
                           
                               
                           
                           
                              Генерал-полковник от армията на КНДР, ръководител на корейските народни въоръжени сили, заместник-началник на генералния щаб и директор на отдела за командването на огневата мощ. Началник на военния щаб и директор на отдела за артилерийско командване. Бивш член на Централната военна комисия на Работническата партия на Корея, която е основен орган по въпросите на националната отбрана на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              26.
                           
                           
                              RI Jong-su
                           
                           
                               
                           
                           
                              Вицеадмирал. Бивш член на Централната военна комисия на Работническата партия на Корея, която е основен орган по въпросите на националната отбрана на КНДР. Главнокомандващ на корейските военноморски сили, участва в разработването на програми за балистични ракети и на ядрени мощности за военноморските сили на КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              27.
                           
                           
                              SON Chol-ju
                           
                           
                               
                           
                           
                              Генерал-полковник от корейските народни въоръжени сили и политически директор на военновъздушните сили и противовъздушната отбрана, които наблюдават развитието на модернизираните противовъздушни ракети. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              28.
                           
                           
                              YUN Jong-rin
                           
                           
                               
                           
                           
                              Генерал, бивш член на Централната военна комисия на Работническата партия на Корея и член на Националната комисия по отбрана, които са основните органи по въпросите на националната отбрана в КНДР. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              29.
                           
                           
                              PAK Yong-sik
                           
                           
                               
                           
                           
                              Армейски генерал, член на отдела за държавна сигурност, министър на отбраната. Член на Централната военна комисия на Работническата партия на Корея и на Националната комисия по отбрана, които са основните органи по въпросите на националната отбрана в КНДР. Присъства на изпитването на балистични ракети през март 2016 г. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              30.
                           
                           
                              HONG Yong Chil
                           
                           
                               
                           
                           
                              Заместник-директор в отдел „Сектор за производство на боеприпаси“. Отдел „Сектор за производство на боеприпаси“, посочен от Съвета за сигурност на ООН на 2 март 2016 г., участва в ключови области на севернокорейската ракетна програма. Отдел „Сектор за производство на боеприпаси“ е отговорен за надзора върху производството на балистични ракети, в това число Taepo Dong-2, оръжейното производство и научноизследователските и развойни програми в КНДР. Вторият икономически комитет и Втората академия за естествени науки, също посочени през август 2010 г., са подчинени на отдел „Сектор за производство на боеприпаси“. През последните години отдел „Сектор за производство на боеприпаси“ работи по разработката на междуконтитентални балистични ракети KN08 на мобилни установки. HONG придружава KIM Jong Un в редица събития, свързани с развитието на ядрената или балистичната програма на КНДР и се смята, че е изиграл важна роля при ядреното изпитване в КНДР на 6 януари 2016 г. Заместник-председател на Централния комитет на Работническата партия на Корея. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              31.
                           
                           
                              RI Hak Chol
                              (известен още като RI Hak Chul, RI Hak Cheol)
                           
                           
                              Дата на раждане: 19.1.1963 г. или 8.5.1966 г.
                              Паспорт: 381320634, PS- 563410163
                           
                           
                              Президент на фирма Green Pine Associated Corporation (Green Pine). Съгласно Комитета по санкциите на ООН, Green Pine е поела голяма част от дейностите на Korea Mining Development Trading Corporation (KOMID). KOMID беше посочена от Комитета по санкциите през април 2009 г. и е основният търговец на оръжие в КНДР и основният износител на изделия и оборудване, свързани с балистични ракети и конвенционални оръжия. Освен това Green Pine отговаря за приблизително половината от износа от КНДР на въоръжение и свързани с него материали. Green Pine е набелязана за налагане на санкции заради износа на оръжия и свързани с тях материали от КНДР. Green Pine е специализирана в производството на военноморски плавателни съдове и въоръжения от рода на подводници, военни катери и ракетни системи, изнасяла е също торпеда и е предоставяла техническа помощ на ирански дружества, свързани с отбраната. Green Pine е посочена от СС на ООН.
                           
                        
                              32.
                           
                           
                              YUN Chang Hyok
                           
                           
                              Дата на раждане: 9.8.1965 г.
                           
                           
                              Заместник-директор на Центъра за сателитен контрол, Национално управление „Авиационно-космическо развитие“ (NADA). NADA подлежи на санкции съгласно Резолюция 2270 (2016) на СС на ООН поради участие в развитието на космическите науки и технологии в КНДР, включително изстрелване на спътници и ракети носители. В Резолюция 2270 (2016) на СС на ООН се осъжда изстрелването на спътник от КНДР на 7 февруари 2016 г. поради използването на балистична технология и нарушаването на резолюции 1718 (2006), 1874 (2009), 2087 (2013) и 2094 (2013). В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
            
                  2)
               
               
                  В част I (Б) от приложение II към Решение 2013/183/ОВППС на Съвета посоченото по-долу образувание се добавя в списъка на образуванията, отговарящи за ядрените програми на КНДР или за програми на КНДР, свързани с балистични ракети или с други оръжия за масово унищожение, подлежащи на ограничителни мерки:
                  
                               
                           
                           
                              Наименование
                              (и евентуални други наименования)
                           
                           
                              Идентификационни данни
                           
                           
                              Основания
                           
                        
                              13.
                           
                           
                              Стратегически ракетни войски
                           
                           
                               
                           
                           
                              В рамките на националните въоръжени сили на КНДР това образувание участва в разработването и оперативното изпълнение на програми, свързани с балистични ракети или с други оръжия за масово унищожение.
                           
                        
            
                  3)
               
               
                  В част I (A) от приложение II към Решение 2013/183/ОВППС на Съвета вписванията за следните лица се заменят в списъка на лицата и образуванията, отговарящи за ядрените програми на КНДР или за програми на КНДР, свързани с балистични ракети или с други оръжия за масово унищожение, или лица или образувания, които действат от тяхно име или по тяхно указание, или образувания, притежавани или контролирани от тях, подлежащи на ограничителни мерки:
                  
                               
                           
                           
                              Име
                              (и евентуални други имена)
                           
                           
                              Идентификационни данни
                           
                           
                              Основания
                           
                        
                              3.
                           
                           
                              CHU Kyu-Chang
                              (известен още като JU Kyu-Chang)
                           
                           
                              Дата на раждане: 25.11.1928 г.
                              Място на раждане: провинция South Hamgyo'ng
                           
                           
                              Член на Националната комисия по отбрана, която е основен орган по въпросите на националната отбрана на КНДР. Бивш директор на отдела за производство на боеприпаси към Централния комитет на Корейската работническата партия. В това си качество е отговорен за оказване на подкрепа или насърчаване на ядрените програми на КНДР или на програмите на КНДР, свързани с балистични ракети или с други оръжия за масово унищожение.
                           
                        
                              8.
                           
                           
                              PAEK Se-bong
                           
                           
                              Година на раждане: 1946 г.
                           
                           
                              Бивш председател на Втория икономически комитет (отговаря за балистичната програма) към Централния комитет на Корейската работническа партия. Член на Националната комисия по отбрана.